dair dat meest behoeven sal ten costen vand selven
wynnen en hier vore sal tselve goidshuys den wyne
geven voe hue moeyen twee halsten heven It de
voirs wynnen zullen jairlijcx den voirs tmijn lanck duende
deen helicht van allen den vruchten ende grave op de
voirs goede jairlijcx wassende den voirs goidshuyse van
betheem toebehoiren tyerst en al niet waghenen en
pden vuen zullen inde schue desselfs goidshuys van
betheem ten laste vand selven wynnen en eer de
voirs wynnen huer helicht zullen moegen aenveerden
noch innevuen It zullen de voirs wynnen desselfs
goidshuys greyn en coren vander helicht des voirs
goidshuys comen sculdich zullen zijn met wagen
en pden te loeven te vuen oft int voirs goidshuys
van bethleem bij loeven dair dat den pcurator des
voirs voirs goidshuys van betheem best gelieve sal
ten coste en laste vanden selven wynnen Ende
oft de voirs pcurator desselfs goidshuys greyn
en coren van huer helicht comende selve doet
halen metten waghen en pden des voirs goidshuys
zoe zullen de voirs wynen dair voe met huen wagen
en pden den selven goidshuyse met anden dingen
moeten dienen ten coste vanden selven wynen wair
tselve goidshuys te doen sal hebben It de pcutor
en de wynnen zullen jairlijcx den voirs tmijn
lanck duende tsamen coopen xxxvi mandelen rogghen
stroos dair af tvoirs goidshuys van bethleem oft pcurator
desselfs goidshuys betalen sal tderdendeel en de wynnen
de tweedeelen en de wynnen zullen tselve stroo halen
tot huen laste dair dat gecocht sal zijn It tvoirs goidshuys
en de wynnen zullen jairlijcx alle dooft ald wassende
gesamender hant deylen als dat tvoirs goidshuys dair
af jairlijcx hebben sal tderdendeel en de wynnen de
twee deelen en nae advenant ten gelijcken coste teerden
leven En zullen de selve wynnen dit derdendeel des
vanden oofte des voirs goidshuys moeten vuen int voirs
goidshuys ten coste voirs selven wynnen En oft de wynen
in desen gheen behulp en doen bynnen den tijde van sint
gielijs daghe tot sinte matheeus dage dair nae volge